《筠溪八景诗·谷岫陵云》
宋代·陈著

毓秀山根插翠峰，如陵如阜起嶐嵷。
堆高鹿苑冲银汉，积拟钜嶐跨玉虹。
敛厚难输王廪粟，岁丰长守大夫松。
乾坤种此昭宏德，阴济乡区皎发翁。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。